Zeneiskola nyílik az ország legjobb muzsikusaival | Zene magazin
Az Öröm a Zene Iskola szeptember végén nyitja meg kapuit a növendékek előtt Budapesten, a ferencvárosi Szent György Média és Informatikai Szakközépiskola épületében. A rendhagyó zeneiskolában élményszerű könnyűzenei oktatás zajlik majd, aminek az alapjait az elmúlt 23 évben a Gitármánia és Zenei Továbbképző Táborban raktak le és tökéletesítettek az oktatók. Az Öröm a Zene Iskolában az ország legkiválóbb hangszeres zenészeitől vehetnek az érdeklődők gitár-, basszusgitár-, dob-, billentyűs, fafúvós és énekórákat. A tanárok között lesz például Lukács Peta gitáros, Szappanos György és Temesi Berci basszusgitáros, Pacziga Linda énektanár, Szabó Károly billentyűs, Tóth Tamás dobos, Jerzsele Katalin szaxofonos és Lombos Márton 5letszobrász-dalszövegíró. Az oktatók között van Balogh Gábor és Baloghné Seller Zsuzsanna, akik a világon egyedülálló, sikerélmény központú interaktív BAccordLOGic módszerrel tanítják a zenét és zeneelméletet billentyűs hangszereken óvodásoknak és kisiskolásoknak. Az Öröm a Zene Iskola éppen ezért már hároméves kortól fogadja a növendékeket, felső korhatár nincs. Az intézmény rugalmasan alkalmazkodik az érdeklődők igényeihez, ezért nemcsak a szeptemberi tanévkezdéskor, hanem évközben is bármikor lehet jelentkezni a kurzusokra.
Részletek és jelentkezés: http://oromazene.hu/
Rövid URL: http://www.musicmagazin.hu/?p=6407
Beküldte: musicmagazin - aug 30 2016. Kategória Zenei hírek. Tudod követni a válaszokat ezen keresztül RSS 2.0. Egy választ vagy a trackbacket tudsz hagyni ha belépsz